UBERA ARANZETA (EH Bildu, 2014-02-27):
Arratsalde on denoi. Orain bazkari jaisteko kirol apurtxo bat egingo dugu.
Gaurkoan kirol-lehiaketan euskal esparrua garatzea proposatzen dugu. Hori da gaurkoan eztabaidagai jarri dugun gaia: Kirol-lehiaketa euskal esparrua garatzea. Zertarako? Argi eta garbi, kirol bikaintasuna lortzeko, gure kirolari, kirol-talde, egitura ezberdinen hoberena lortzeko, ahalik eta maila hoberena eta ahalik eta baldintza egokienetan lortzeko. Horretarako, baliabiderik eraginkorrenak eskainiz Administraziotik eta, aldi berean, optimizatuz. Horretarako ekarri dugu gaur gai hau Osoko Bilkurara.
Edo beste era batera esanda, azken finean eta oso modu sinple batean, planteatzen duguna da dagokigun erabaki gaitasuna erabili eta garatzea, alegia, kirolean dugun eskuduntza osoa garatu, erabili. Ez dugu ahaztu behar kirolean eskuduntza oso-osoa dugula.
Ez dugu ukatzen maila handiko adierazpen batzuk bete-betean garatuko badira ere, gure mugak gainditzen dituzten esparruak behar direla, ez dugu ukatzen, batez ere ikuskizun profesionalari dagokionez.
Halaber, egia da euskal esparruan ez dela behar bezain kirol aukera erakargarriak antolatu, ez taldeko edo banakako kirol modalitatean, ez trebezia maila jakin batzuetan. Baina salbuespenak salbuespen, nahiko argudio daudela deritzogu Euskadiko kirolarien eta kirol erakundeen lehiaketa jarduera euskal esparruan garatu beharko litzakeela aldarrikatzeko.
Ohitu gara urteetan inertziaz Estatuko lehiaketetan parte hartzen eta askotan ere egin duguna da gure egitura Estatuko egituraren kopia-pega, bat askotan erreflexionatu gabe, hausnartu gabe eta hobekuntzetan ahalegin gehiegirik egin gabe. Ohitu gara Estatuko lehiaketetan parte hartzen hainbat kirol modalitatetan, kirol mailan suposatzen duen lorpena maila handiagokoa ez izan arren edota dakartzan koste ekonomikoen ondorioz, maila pertsonal eta kolektiboaren ondorioak pairatuz, hainbat kasutan, kirola utzi behar izateraino eta kirol hobekuntzan inolako onurarik ez suposatu arren.
Guzti horrek ez du laguntzen eta ez du lagundu gizarte mailan kirol egitura indartsu bat garatzen. Adibide asko aurki ditzakegu, kirol modalitate ezberdinetan, baita emakumezkoetan eta baita gizonezkoetan ere.
Emakumeak, gainera, pairatzen duten diskriminazioa oraindik ere areagotzen dutenak eta askotan kirola utzi behartuak izatean dira kirola uztera, edo futboleko hainbat mailetan. Profesionalak diren mailetan ere, edota saskibaloian askotan egin behar izaten dituzte bidaiak direla eta, eta lehiaketa horrek suposatzen duen koste ekonomikoak direla eta, azkenean kirolaren errendimendua bigarren plano batean geratzen da eta ez dute aukerarik izaten bai norbanako eta bai maila kolektiboko kirolari profesional erregularizatuaren statusa lortzeko aukerarik.
Azkenean, hor eragozpen edo oztopo asko sortzen dira eta horrek, azkenean ere, poliki-poliki kirol egitura ahultzen joaten du eta kirol bikaintasun hori lortzeko oztopoak eta zailtasunak areagotzen ditu.
Esan dudan bezala, mila adibide aurki genitzake ondorioztatzeko beharrezkoa dela azterketa sakon bat egitea, diagnostiko bat egitea eta, horren ondorioz, etorkizunerako aukerak sortu eta arautzeko.
Eta gure taldearen ustez, Euskal Herria Bilduren ustez, badugu horretarako zilegitasuna, argudio desberdinengatik, badugu zilegitasuna.
Erkidegoak eskuduntza osoa duelako kirolean, alde batetik, eta bestetik, logikoa den bezala kirolariek, kirol taldeek, erakundeak laguntza ekonomikoa eskatzen diete administrazioari etengabe, logikoa den bezala, eta guzti horri konponbide bat, irtenbide bat eman behar zaio, ahalik eta hoberena kirol bikaintasuna lortzeko eta ez baliabideak arrazionalizatzeko modu huts gisa.
Iruditzen zaigu ezin dugula bata arrazionalizazioaren baliabideen hori gainean jarri kirol bikaintasunaren gainetik.
Gure ustez, kirolak herri batentzat, gizarte batentzat garrantzi handia du. Pentsatzen duguna baino handiagoa, nahiz eta askotan erakundeetan –eta etxe hau ere horren adibide da– azken mailako gai bat bezala uzten den.
Baina garrantzia ikaragarria da. Nazioartean aurkezpen karta gisa erabiltzeko eta edozein tokitan sarbidea izateko, gizarte baten aurrerapena eta osasuna neurtzerako garaian, ekonomikoki, baloreak garatzeko, elkartasuna, bizikidetza eta luze jarrai genezake zerrenda egiten.
Horregatik pentsatzen dugu aukera paregabea dugula kirolaren zati garrantzitsua den, zeren ez dugu ahaztu behar lehiaketa kirolaren zati nagusi bat eta garrantzitsua dela, eta kirolaren egitura lehiaketan bueltan antolatzen dela.
Esaten nuena, aukera paregabea daukagu kirolaren zati garrantzitsua den lehiaketa markoa, lehiaketaren euskal esparrua apurka-apurka garatzeko, salbuespenak salbuespen. Eta horretarako egin behar ditugun etxeko lanak eginez, euskal erakundeen elkarlana bideratuz.
Eta hor etxeko lanak ugariak izan daitezke: Federazio eta elkartegintzaren antolaketa hobetuz, goi mailako euskal kirolarien tratamendua berrikusiz hobekuntzak txertatzeko, baliabide publikoak optimizatzeko bideak aztertuz eta ahalbidetuz, errendimenduko kirolarientzat aukera erakargarriagoak sortuz, kirol modalitateak hobetuz eta kirolari eta kirol taldeei lorpen handiagoak bilatuz eta abar luze bat.
Eta pentsatzen dugu pena merezi duela eta gure taldea hori ekiteko prest dago bide lagun izan daitezkeen eta izan ditzakegun eragile eta norbanako eta talde guztiekin.
Eta esan gaurkoan zuzenketak eta ikusita gure proposamenari talde desberdinek egin dizkieten zuzenketak ikusita, azkenean Euzko Abertzaleak taldearekin erdibideko batera iritsi garela, adostasun batetara iritsi garela eta orduan gaur bozkan jarriko duguna irakurriko dizuet.
"El Parlamento Vasco insta al Gobierno Vasco a realizar un estudio sobre los actuales marcos de competición tanto estatales como internacionales de los clubes de Euskadi orientado al desarrollo del marco vasco de competición.
"Así mismo, insta al Gobierno Vasco a que durante el 2014 desarrolle un plan de actuación con las posibles mejoras para potenciar el ámbito de competición de los clubes de Euskadi orientado al ámbito vasco".
Eta gainerako taldeei animatu bide hau ere guztion artean egiteko.
Eskerrik asko.